চচিয়েল মিডিয়াত এটা ভিডিঅ' ক্লিপ অথবা একোটা পোষ্ট ভাইৰেল হোৱা আমি নিশ্চয় দেখিছো নাইবা আমি নিজেও লগ হৈ এই পোষ্ট অথবা ভিডিঅ' ভাইৰেল কৰিছো। বৰ্তমান "মিম" সমূহেও সাংঘাতিক চৰ্চা লাভ কৰিছে চচিয়েল মিডিয়াত। কিন্তু, কিছুদিন পূৰ্বে ভাইৰেল হৈছিল এটা কাহিনী; যি কাহিনীয়ে হিয়া-মন জুৰাই পেলাইছিল পঢ়ূৱৈৰ। বিজ্ঞানভিত্তিক এই পৃথিৱীত বস্তু সমূহৰ কৃত্ৰিমতাৰ মাজতো কিন্তু চচিয়েল মিডিয়াত ক্ষন্তেকতে ভাইৰেল হোৱা এই কাহিনীটোক লৈ অপেক্ষাও কৰি ৰৈছিল বিভিন্ন জন। এয়াই আছিল JEC ৰ কাহিনী; এয়াই আছিল আস্থা-অৰ্ণৱৰ প্ৰেমৰ কাহিনী। এই কাহিনীটোক নিজ শব্দ তথা অনুভূঁতিৰে গুঁঠিছিল ইন্দ্ৰাণী শৰ্মাই। উক্ত ভাৰ্চুৱেল উপন্যাস খনক কিছুদিন পূৰ্বে কিতাপ আকাৰেও প্ৰকাশ কৰা হয়।
প্ৰশ্নঃ JEC য়ে ইন্দ্ৰাণী শৰ্মাক দিছে নতুন চিনাকী; চচিয়েল মিডিয়াত ভাইৰেল হৈছে আপুনি! এইবোৰ ভাবিলে এতিয়া কেনে অনুভৱ হয়?
প্ৰশ্ৰঃ নতুন প্ৰজন্মই য'ত পলকতে এটা বস্তু বিচাৰে; কিন্তু আপোনাৰ একোটা খণ্ডক লৈ তেওঁলোকে অপেক্ষা কৰাও আমি দেখিছো। আপুনি নতুন ধাৰাৰ সৃষ্টি কৰা যেন অনুভৱ হয়নে??
ইন্দ্ৰাণী শৰ্মাঃ মই নৱপ্ৰজন্ম বুলি কোৱা শব্দটোৰ সৈতে একমত নহয়। নৱপ্ৰজন্ম বুলিয়ে নহয়; সকলো মানুহেই যেতিয়া কোনো এটা বস্তু সুলভ হৈ পৰে তেতিয়া তাক বেছিকৈ বিচাৰিবলৈ ধৰে। যেনেদৰে আমি আগতে দূৰদৰ্শন চাইছিলো কিন্তু এতিয়া আমাৰ তাত নেটফ্লিক্স, এমেজন প্ৰাইম ইত্যাদি মাধ্যমবোৰ আছে বাবে আমি যি বিচাৰিছো তাকেই চাইছো। অ' এইটো ঠিক যে; JEC ৰ খণ্ড সমূহ পঢ়িবলৈ ৰাইজ ৰৈছিল কিয়নো পঢ়ূৱৈয়ে এই কাহিনীটোৰ লগতে চৰিত্ৰ সমূহৰ ভিতৰত সোমাই পৰিছিল। আস্থা,অৰ্ণৱ, উৎপল আৰু নিশাৰ সৈতে তেওঁলোকে সংযোগ স্থাপন কৰিব পাৰিছিল বাবেই তেওঁলোক ৰৈ দিছিল।
ইয়াৰ উপৰিও, নতুন ধাৰাৰ সৃষ্টি কৰা বুলি ক'বলৈ টান হ'ব কিয়নো গল্প, উপন্যাস আদি আগৰ পৰাই বহুতেই লিখিছে। কিন্তু এটা কথা আছিল যে; JEC ক পঢ়ূৱৈয়ে হৃদয়ংগম কৰিব পাৰিছিল। মই ভবা নাছিলো যে চচিয়েল মিডিয়াত ইয়াৰ কাহিনী উপলদ্ধ হৈ থকা পিছতো ৰাইজে JECৰ কিতাপখনো ক্ৰয় কৰিব। বিগত নৱেম্বৰ মাহতেই ইয়াৰ তিনিটা সংস্কৰণ ওলাইছিল।
ইন্দ্ৰাণী শৰ্মাঃ তুমি ক'ৰ পৰা শুনিছা মই নাজানো বাৰু! হয়, কথা পতা হৈছে; বিভিন্ন জনে মোক ইতিমধ্যে ধাৰাবাহিকৰ বাবে, চিনেমাৰ বাবে নাইবা ৱেব চিৰিজৰ বিষয়ে সুধিছে। কিন্তু এতিয়ালৈ একো থিৰাং কৰা হোৱা নাই; যিহেতো বৰ্তমান পৰিস্থিতিও ইমান বেয়া হৈ পৰিছে গতিকে এইবোৰ একো ভাবিবই পৰা নাই। যদিহে পৰৱৰ্তী সময়লৈ সকলো সাধাৰণ হৈ পৰে; তেতিয়াহ'লে নিশ্চয় ৰাইজে JEC ৰ ওপৰত ৱেব চিৰিজেই হওঁক নাইবা চিনেমাই হওঁক কিবা এটা চাব পাৰিব।
ইন্দ্ৰাণী শৰ্মাঃ "কভিড ১৯" অথবা "লক-ডাউন" ৰ বাবে নতুনকৈ আৰু কি ক'ম! টিভি অথবা সংবাদ মাধ্যমত ইতিমধ্যে সকলো নীতি-নিয়ম বাৰে বাৰে জনাই থকা হৈছে। মোৰ ডাক্টৰ বান্ধৱী এজনীয়ে কৈছিলে পানী হেনো বহুত খাব লাগে; গতিকে পানী খাব লাগে বেছিকৈ লগতে ব্যায়াম কৰিব লাগে; এইকেইটা দিনত টোপনি ক্ষতি কৰিব নালাগে। মনবোৰ বেয়া নকৰি এইকেইদিন সকলোকে ভগৱানৰ ওপৰত বিশ্বাস ৰাখিবলৈ ক'ম। সোনকালে হজম হোৱা শাক-পাচলিবোৰ এইকেইদিনত খাব লাগে; শৰীৰটো ভালদৰে ৰাখিব লাগিব।
আৰু এটা কথা ক'বলৈ বিচাৰিম যে, এই দিনকেইটাত চচিয়েল মিডিয়াত বৰ বেছিকৈ কিছুমান আপত্তিজনক খবৰ দেখিবলৈ পাইছো; গতিকে আপোনালোক যাতে ইয়াত কোনো নোসোমাওঁক। ৰাজনীতি ইয়াত টনাটো ভাল নহয় বুলিয়ে মই ক'ম। এইকেইদিনত আনকো সহায় কৰক; বহু বেছি প্ৰয়োজন নহ'লে বাহিৰলৈ ওলাই নাযাবলৈ চেষ্টা কৰক।
